Գագարինի զառիվայր փողոց (Յալթա)

Գագարինի զառիվայր փողոց (), փողոց Ղրիմի Յալթա քաղաքում։ Անվանվել է ԽՍՀՄ առաջին տիեզերագնաց-օդաչու, Խորհրդային Միության հերոս Յուրի Ալեքսեևիչ Գագարինի (1934-1968) պատվին։ Սկիզբ է առնում Պարկովի անցուղուց և զառիվայր իջնելով հասնում մինչև Սև ծովի ափ։ Երկարությունը 400 մետր է։

Նկարագրություն 
Յալթա քաղաքի Գագարինի զառիվայր փողոցը սկսվում է Պարկովի անցուղուց և Ծովափնյա զբոսայգու մոտով զառիվայր իջնելով հասնում մինչև Սև ծովի ափ։ Բարձրությունների տարբերությունը փողոցի վերին և ստորին կետերի միջև 45 մետր է։ Երկարությունը 400 մետր է։ Փողոցում կա համարակալված 3 շինություն` թիվ 5, 7 և 16 տները։

Գագարինի զառիվայր փողոցի փոստային դասիչն է՝ 298600։

Փողոցն անվանվել է ԽՍՀՄ առաջին տիեզերագնաց-օդաչու, Խորհրդային Միության հերոս, պետական բարձրագույն պարգևների ասպետ, Ռուսաստանի և արտասահմանի շատ քաղաքների պատվավոր քաղաքացի Յուրի Ալեքսեևիչ Գագարինի (1934-1968) պատվին։ 1961 թվականի ապրիլի 12-ին Յուրի Գագարինը դարձել է համաշխարհային պատմության մեջ առաջին մարդը, որը թռիչք է իրականացրել դեպի տիեզերական բաց տարածություն։ «Վոստոկ» հրթիռակիրը «Վոստոկ-1» տիեզերական հրթիռով, որի մեջ էր Յուրի Գագարինը, «Բայկոնուր» տիեզերական թռիչքների կայանից դուրս եկավ տիեզերք։ Թռիչքից 108 րոպե հետո Գագարինը հաջողությամբ վայրէջք կատարեց Սարատովի մարզում՝ Էնգելս քաղաքից ոչ հեռու։ Սկսած 1962 թվականի ապրիլի 12-ից, Գագարինի՝ տիեզերք թռիչք կատարելու օրվանից, ամեն տարի այդ օրը նշվում է որպես Տիեզերագնացության օր։

Ծանոթագրություններ

Աղբյուրներ 
Гагаринский спуск в Ялте
Подробная карта Гагаринский спуск, город Ялта со спутника с номерами домов, индекс и маршруты, Яндекс, Гугл карта

Արտաքին հղումներ 
г. Ялта, Гагаринский спуск

Յալթայի փողոցներ